b'\n_START_ARTICLE_\nFrank Wedekind\n_START_SECTION_\nOppvekst og utdanning\n_START_PARAGRAPH_\nDa Wedekind var \xc3\xa5tte \xc3\xa5r gammel, flyttet foreldrene til Lenzburg i Sveits, hvor han vokste opp. Etter fullf\xc3\xb8rt skolegang begynte han \xc3\xa5 studere jus, men avbr\xc3\xb8t studiene og ble journalist.\n_START_SECTION_\nArbeid og forfatterskap\n_START_PARAGRAPH_\nI 1889 flyttet han til M\xc3\xbcnchen, hvor han i 1896 sammen med andre grunnla det satiriske tidsskriftet Simplicissimus. Her skrev han ogs\xc3\xa5 tekster, noe som f\xc3\xb8rte ham i fengsel for majestetsforbrytelse i 1899. Dette tidsskriftet er ikke minst kjent for illustrasjonene til den norske tegneren Olaf Gulbransson._NEWLINE_Wedekind skrev skuespill og dikt, og han framf\xc3\xb8rte ogs\xc3\xa5 egne dikt som revyskuespiller. Hans skuespill Der Erdgeist og Die B\xc3\xbcchse der Pandora var grunnlag for Alban Bergs ber\xc3\xb8mte opera Lulu. Figuren Lulu har ogs\xc3\xa5 inspirert filmer som Something Wild (1986), Lulu on the Bridge (1998) og The Fine Art of Love (2005). Et annet verk av Wedekind er dramaet fra 1891, Fr\xc3\xbchlings Erwachen (V\xc3\xa5roppv\xc3\xa5kning).'